అహ్మదాబాద్: పాటిదార్ అనామత్ ఆందోళన్ సమితి (పాస్) చీఫ్ హార్దిక్ పటేల్కు అహ్మదాబాద్ పోలీసులు తాజా షాక్ ఇచ్చారు. ఈనెల 11న అహ్మదాబాద్లోని బోపాల్లో జిల్లా అధికారుల అనుమతి లేకున్నా బైక్ ర్యాలీ నిర్వహించిన ఆయనపై ఎఫ్ఐఆర్ నమోదు చేశారు. ఐపీపీ సెక్షన్ 188 కింద ఆయనపైన, మరో 50 మంది హార్దిక్ మద్దతుదారులపైనా కేసు నమోదు చేసినట్టు బోపాల్ పోలీస్ ఇన్స్పెక్టర్ ఐ.హెచ్.గోహిల్ తెలిపారు.గుజరాత్ రెండో దశ ఎన్నికలకు సరిగ్గా మూడు రోజుల ముందు బైకులు, కార్లతో బోపాల్ ఏరియా నుంచి నికోల్ వరకు హార్దిక్, ఆయన అనుచరులు 15 కిలోమీటర్లు రోడ్ షో నిర్వహించినట్టు పోలీస్ కమిషన్ ఏకే సింగ్ తెలిపారు. మోదీ, రాహుల్ అహ్మదాబాద్ సిటీలో పర్యటించాల్సిన ఉన్నందున శాంతి భద్రతలతో పాటు, ప్రజలకు అసౌకర్యం కలిగించకుండా ఉండేందుకే తాము హార్దిక్ ర్యాలీకి అనుమతి ఇవ్వలేదని ఆయన వివరించారు. అయితే తమ ఆదేశాలను ధిక్కరించినందునే హార్దిక్, తదితరులపై కేసులు నమోదు చేసినట్టు వివరించారు. అసెంబ్లీ ఎన్నికల అనంతరం హార్దిక్పై నమోదైన తొలి ఎఫ్ఐఆర్ ఇదే కావడం విశేషం.
ahmadabad: patidar anamat aandolan samiti (pas) cheef hardik patelku ahmadabad poliisulu taja shak icharu. eenela 11na ahmadaabaadloni bopallo jilla adhikaarula anumati lekunna baik ralli nirvahinchina aayanapai efir namodu chesaru. ipp section 188 kinda aayanapaina, maro 50 mandi hardik maddatudaarulapainaa kesu namodu chesinattu bopal polies inspector ai.hehch.gohil telipaaru.gujarat rendo dasha ennikalaku sarigga moodu rojula mundu baikulu, kaarlatho bopal aria nunchi nikol varaku hardik, aayana anucharulu 15 kilometerlu rod sho nirvahinchinattu polies kamishan eke sing telipaaru. modii, rahul ahmadabad citylo paryatinchaalsina unnanduna saanti bhadratalato paatu, prajalaku asoukaryam kaliginchakunda undenduke taamu hardik ryaaleeki anumati ivvaledani aayana vivarinchaaru. ayithe tama aadesaalanu dhikkarinchinandune hardik, taditarulapai kesulu namodu chesinattu vivarinchaaru. assembley ennikala anantaram haardikpai namodaina toli efir ide kaavadam visesham.